laion/Wikipedia-Exotic huggingface dataset:
ნედვიგოვკის ღვთისმშობლის მიძინების ეკლესია

ნედვიგოვკის ღვთისმშობლის მიძინების ეკლესია (რუს. Церковь Успения Богородицы) — მართლმადიდებლური ეკლესია მიასნიკოვოს რაიონის სოფელ ნედვიგოვკაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. აგებულია 1914 წელს. როსტოვის ოლქის მცირე საბჭოს 1992 წლის 17 დეკემბრის № 325 დადგენილებით წარმოადგენს რუსეთის ფედერაციის ადგილობრივი მნიშვნელობის კულტურული მემკვიდრეობის ძეგლს. ეკლესიის მისამართი: რუსეთი, როსტოვის ოლქი, მიასნიკოვის რაიონი, სოფელი ნედვიგოვკა. თავდაპირველად ღვთისმშობლის მიძინების ტაძარი ნედვიგოვკაში იყო აშენებული ჯერ კიდევ 1796 წელს. მისი კედლები იყო ქვის, ხოლო გუმბათი და სამრეკლო - ხის. დროთა განმავლობაში იგი დაძველდა. 1905 წელს მიიღეს გადაწყვეტილება ახალი ტაძრის მშენებლობისა ძველის ნაცვლად, იგივე ადგილზე და იგივე სახელწოდებით. არქიტექტორი დღემდე უცნობია, მაგრამ სავარაუდოდ მშენებლობა მიმდინარეობდა ვ. ნ. ვასილევის პროექტის მიხედვით. ძირითადი სამშენებლო სამუშაოები დამთავრდა 1914 წელს. 1937 წელს ტაძარი დაკეტეს იყო და გაძარცვეს, ტაძრის ბიბლიოთეკა და არქივი დაიწვა, მოძღვარი იოანე ზაგრავსკი დააპატიმრეს და გადაასახლეს. 1943 წელს გერმანული ოკუპაციის დროს ტაძარი ისევ გაიხსნა ღვთისმსახურებისთვის. ტაძარი წარმოადგენს წითელი აგურის ნაგეობას, რომელიც ნაგებია ეკლექტიკის არქიტექტურულ სტილში. მის არქიტექტურაში არის როგორც ძველი რუსული ხუროთმოძღვრული ელემენტები, ასევე მოდერნის ელემენტებიც. შენობის გეგმას აქვს ჯვრის ფორმა, ხუთი ბოლქვიანი გუმბათი, რომლებიც პროპორციულად არიან განლაგებული. სამრეკლო არის პირდაპირ მიშენებული ტაძრის შენობაზე და მდებარეობს მის დასავლეთის შესასვლელთან. ↑ Памятники истории и культуры (объекты культурного наследия) народов Российской Федерации. old.kulturnoe-nasledie.ru. დაარქივებულია ორიგინალიდან — 2017-02-22. ციტირების თარიღი: 2017-01-23. ↑ 2.0 2.1 2.2 Церковь Успения Богородицы в Недвиговке - самая необходимая и подробная информация о достопримечательности: фото места, описание, контакты – адрес, телефон, официальный сайт. www.rutraveller.ru. ციტირების თარიღი: 2017-01-23. ↑ 3.0 3.1 3.2 Елена Александровна Пугачёва, Алексей Сергеевич Злыгостев. Ergonomic-Data.com , E-Mail webmaster@historic.ru. История архитектуры Нижнего Дона и Приазовья (Кукушин В.С.). rostov-region.ru. ციტირების თარიღი: 2017-01-23. ↑ Недвиговка|Церковь Успения Пресвятой Богородицы. sobory.ru. ციტირების თარიღი: 2017-01-23.
ციმლიანსკის წმინდა ნიკოლოზის ეკლესია

ციმლიანსკის წმინდა ნიკოლოზის ეკლესია (რუს. Свято-Никольский храм) — მართლმადიდებლური ეკლესია ქალაქ ციმლიანსკში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. აგებულია 2000 წელს. ეკლესიის მისამართი: რუსეთი, როსტოვის ოლქი, ქალაქი ციმლიანსკი. 1715 წელს სოფელ ციმლიანსკში ააშენეს ხის ეკლესია, რომელიც 1763 წელს გადაკეთდა ქვის ეკლესიად. 1839 წელს ძველი ეკლესიის ადგილას აშენდა ეკლესია, რომელსაც ჰქონდა სამი საკურთხეველი. წყალდიდობის დაწყების შემდეგ, როდესაც ციმლიანსკის წყალსაცავი შეივსო ტაძარი სოფელ ციმლიანსკიდან თანამედროვე ქალაქ ციმლიანსკში გადაიტანეს, ხოლო ძველი ტაძარი ააფეთქეს. 1992 წელს წმინდა ნიკოლოზის მრევლის საზოგადოებას გამოეყო ნაკვეთი ტაძრის ასაშენებლად, რომლის ფართობიც იყო 0,4 ჰა, ქალაქის ცენტრში მოსკოვის, კრუპსკოის და მაიაკოვსკის ქუჩის კვეთასთან. 1994 წელს, იმ ადგილას სადაც უნდა აშენებულიყო ეკლესია დაიდგა მემორიალური ჯვარი. 1995 წლის 19 ივლისს როსტოვისა და ნოვოჩერკასკის მიტროპოლიტმა ვლადიმერმა (კოტლიაროვი) მშენებლობის დასაწყისში ეკლესია აკურთხა. სამშენებლო სამუშაოები დაიწყო 1996 წელს. ტაძრის წმინდა წყლით კურთხევა მოხდა, წმინდა ნიკოლოზ საკვირველთმოქმედის დღესასწაულზე 2000 წლის 19 დეკემბერს. 2001-2005 წლებში აშენდა სამღვდელოების სახლი და საკვირაო-საეკლესიო სკოლა. ↑ История Никольского прихода на сайте епархии[მკვდარი ბმული]
ტაცინსკაიის ღვთისმშობლის შობის ეკლესია

ტაცინსკაიის ღვთისმშობლის შობის ეკლესია (რუს. Церковь Успения Богородицы) — მართლმადიდებლური ეკლესია ტაცინსკის რაიონის სოფელ ტაცინსკაიაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს ვოლგოდონის ეპარქიას. აგებულია 1999 წელს. ეკლესიის მისამართი: რუსეთი, როსტოვის ოლქი, ტაცინსკის რაიონი, სოფელი ტაცინსკაია. ოქტომბრის რევოლუციამდე სოფელში მდებარეობდა ორი ტაძარი 1930-იან წლებში დაანგრიეს წმინდა ნიკოლოზის ეკლესია, ხოლო 1937 წელს მეორე ეკლესიაც გაანადგურეს და მის ადგილზე ააგეს ხის, დროებითი ტაძარი, რომელიც მალე გადააკეთეს ხორბლის საცავად და შემდეგ ისიც დაშალეს. 1946 წელს გამოიყენეს ხის ტაძრის ნარჩენები და სოფლის მოსახლეობამ ააშენა სალოცავი, რომელშიც მიმდინარეობდა ღვთისმსახურება 1960 წლამდე. ხრუშჩოვის პერიოდში ისიც დახურეს, მრევლი კი მოხსნეს რეგისტრაციიდან . მომავალში, 1989 წლის 9 ნოემბერს ტაცინსკაიის მრევლი კვლავ დარეგისტრირდა და განთავსდა სამლოცველო სახლში პესჩანის ქუჩაზე ნომერ 27-ში. მისი პირველი მოძღვარი გახდა მღვდელი ვიქტორ ვორონოვი ხოლო დეკანოზ ალექსანდრეს მოღვაწეობის დროს გადაწყდა ტაძრის აგება კალინინის ქუჩაზე, ტაძრის საძირკვლის კურთხევა 1993 წლის 12 სექტემბერს გაიმართა. 1994 წელს მრევლის წინამძღვრად დაინიშნა დეკანოზი ვასილი მაშტანოვი, რომელმაც გააკეთა არჩევანი, არქიტექტორ ი. ვ. განუსის ტაძრის პროექტზე. . პირველი წირვა ჩატარდა 1999 წლის 21 სექტემბერს. 2003 წელს ტაძარში შეასრულეს შიდა და გარე მოსაპირკეთებელი სამუშაოები, დამზადდა კანკელი. 2010 წლის 21 მაისიდან ტაძრის წინამძღვარია მღვდელი როსტისლავ საღინაშვილი. ტაძარი მდებარეობს კალინინის ქუჩა ნომერ 42-ში. საინტერესო ფაქტია, რომ ამ ტაძრის აშენებამდე ტაცინსკის რაიონში ნახევარი საუკუნის მანძილზე არ იყო არც ერთი მოქმედი ეკლესია, გარდა ხუტორ კარპოვო-ობროვსკის ოდიგიტრიის ღვთისმშობლის ხატის სახელობის ტაძრისა. Сайт церкви Усть-Донецкое благочиние - храмы დაარქივებული 2017-09-19 საიტზე Wayback Machine. ↑ Тацинская. Церковь Рождества Пресвятой Богородицы ↑ 2.0 2.1 Станица Тацинская - Храм Рождества Пресвятой Богородицы ↑ История храма Рождества Пресвятой Богородицы ст. Тацинская. ↑ Иерей Сагинашвили Ростислав Ростомович ↑ Церковь Рождества Пресвятой Богородицы (Тацинская)
ელენ პომპეო

ელენ კეთლინ პომპეო (ინგლ. Ellen Pompeo; დ. 10 ნოემბერი, 1969) — ამერიკელი მსახიობი და პროდიუსერი. დაიბადა ევერეტში, მასაჩუსეტშის შტატში. 26 წლის ასაკში გადავიდა ნიუ-იორკში, სადაც გაიარა კასთინგი და ხელი მოაწერა კონტრაქტს კომპანია L'Oreal-თან, სარეკლამო სფეროში. მისი ერთ-ერთი ცნობილი როლი არის ABC-ის სამედიცინო დრამატული სერიალ „გრეის ანატომიის“ მთავარი პერსონაჟი, ექიმი მერედით გრეი. ელენ პომპეო კინოფილმების ინტერნეტ-მონაცემთა ბაზაში
დაფნია

დაფნია, წყლის რწყილი (ლათ. Daphnia) — მტკნარი წყლის უხერხემლო ცხოველების გვარი დატოტვილულვაშიანების რიგისა. მისი სხეულის ზომა 1-3 მმ აღწევს, მოთავსებულია გამჭვირვალე ნიჟარაში, აქვს დატოტვილი ანტენები, რომლებიც ლოკომოტორულ ორგანოდაა გარდაქმნილი. ცალსქესიანი ცხოველებია. დედალი დებს 1-2 სქელგარსიან კვერცხს, რომელიც იზამთრებს. ცნობილია დაფნიას 26 სახეობა. საქართველოში თითქმის ყველგან ფართოდაა გავრცელებული დაფნიას გვარის რამდენიმე სახეობა. დაფნია თევზების ლიფსიტების საკვები და ზოგი ჭიის შუამავალი მასპინძელია. ქართული საბჭოთა ენციკლოპედია, ტ. 3, თბ., 1978. — გვ. 402.
პოზდნეევკის მიქაელ მთავარანგელოზის ეკლესია

პოზდნეევკის მიქაელ მთავარანგელოზის ეკლესია (რუს. Церковь Михаила Архангела) — მართლმადიდებლური ეკლესია მილეროვის რაიონის სოფელ პოზდნეევკაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას. აგებულია 1890 წელს. ეკლესიის მისამართი: რუსეთი, როსტოვის ოლქი, მილეროვის რაიონი, სოფელი პოზდნეევკა. პირველი ხის ტაძარი აშენდა 1792 წელს, გენერალ-მაიორ იოსებ მიქაელის ძე პოზდნეევკის მითითებით. მრევლისთვის გაიხსნა 1873 წელს. საეკლესიო-სამრევლო სკოლა გაიხსნა 1886 წლის 6 თებერვალს. ახალი ქვის ტაძარი აიგო მომლოცველთა შემოწირულობით, 1890 წელს, იერუსალიმის ტაძრის ნიმუშის მიხედვით. ტაძრის შენობა და სამრეკლო - აგურისაა ქვის ფუნდამენტზე, გადახურულია თუნუქის ფირფიტებით. ტაძარს ჰქონდა ხის საყარაულო, ქვის ღობე - ველური ქვისგან. ძველი ხის ტაძარში მსახურება მიმდინარეობდა 1890 წლის 31 დეკემბრამდე. ეკლესიამ იარსება XX საუკუნემდე, რის შემდეგაც დაანგრიეს სამშენებლო ტექნიკის გამოყენებით. მიქაელ მთავარანგელოზის ტაძარი მოწმე იყო 1920 წლის დონის კაზაკთა კამიშევის აჯანყებისა, როდესაც მართლმადიდებელმა კაზაკებმა, რომლებიც ტაძრის სიახლოვეს იყვნენ, წითელი არმიის წინააღმდეგ დაიწყეს ბრძოლა. საბჭოთა კავშირის დროს, ეკლესია გაძარცვეს და შენობა გამოიყენებოდა სათავსოდ. ამჟამად ეს ლამაზი და უნიკალური ტაძარი აღდგენილია. ეკლესიის წინამძღვარია ბერი სიმონ მოროზოვი. Позднеевка. Церковь Михаила Архангела. Слободы Нижне-Ольховой Поздеевой Архангельская церковь 90 лет исполнилось старейшему прихожанину храма Архангела Михаила слободы Позднеевка Миллеровского благочиния დაარქივებული 2017-02-27 საიტზე Wayback Machine. В день празднования Собора Архистратига Михаила, престольный праздник храма отмечают жители слободы Позднеевка ↑ Храм Михаила Архангела (Позднеевка) ↑ ХРАМ ВО ИМЯ АРХИСТРАТИГА МИХАИЛА[მკვდარი ბმული]
1,3-ბუტადიენი

1,3-ბუტადიენი, დივინილი — ორგანული ნაერთი, უჯერი ნახშირწყალბადი, დამახასიათებელი სუნის მქონე უფერო აირი. დუღილის ტემპერატურაა −4.4°C, დნობისა კი — −108.9°C. წყალში ცუდად იხსნება, სპირტსა და ნავთში — კარგად. ჰაერთან 1,3-ბუტადიენი 1,6–10,8% კონცენტრაციისას ფეთქებადსაშიშ ნარევებს წარმოქმნის. ჰაერში დასაშვები ზღვრული კონცენტრაციაა 0,1 გ/მ³. წყალბადს, ჰალოგენებს, ჰალოგენწყალბადებსა და სხვა ელექტროფილურ რეაგენტებს 1,3-ბუტადიენი უმთავრესად 1,4 მდგომარეობაში იერთებს: CH 2 = CH − CH = CH 2 + Br 2 ⟶ CH 2 Br − CH = CH − CH 2 Br {\displaystyle {\ce {CH2=CH-CH=CH2 + Br2->CH2Br-CH=CH-CH2Br}}} 1,3-ბუტადიენს იღებენ ნორმალური ბუტანისა და ბუტილენების კატალიზური დეჰიდრირებით, აგრეთვე ეთილის სპირტის ორთქლის კატალიზური გარდაქმნით (სერგეი ლებედევის ხერხი). პოლიმერიზაციისა და თანაპოლიმერიზაციის რეაქციით 1,3-ბუტადიენისგან მიიღება კაუჩუკი. ქართული საბჭოთა ენციკლოპედია, ტ. 2, თბ., 1977. — გვ. 588-589. 1,3-Butadiene – Agency for Toxic Substances and Disease Registry (ინგლისური) 1,3-Butadiene – CDC - NIOSH Pocket Guide to Chemical Hazards (ინგლისური) National Pollutant Inventory – 1,3-Butadiene დაარქივებული 2003-12-22 საიტზე Wayback Machine. (ინგლისური)
სანდრა ოუ

სანდრა მიჯუ ოუ (ინგლ. Sandra Oh; დ. 20 ივლისი, 1971) — კანადელი მსახიობი. ცნობილია სამედიცინო დრამატული სერიალ „გრეის ანატომიის“ პერსონაჟ კრისტინა იენგის როლით. სანდრა ოუ კინოფილმების ინტერნეტ-მონაცემთა ბაზაში
გიუნაშლი (გადაბეის რაიონი)

გიუნაშლი (აზერ. Günəşli) (2004 წლამდე ცნობილი იყო როგორც შურაქენდი აზერ. Şurakənd) — სოფელი აზერბაიჯანში, გადაბეის რაიონში. გიუნაშლი GEOnet სახელების სერვერზე ↑ http://www.azerpost.az/?options=content&id=188 ↑ Azerbaijan Parliament - renaming law
დაქტილო...

დაქტილო... (ბერძ. daktylos — „თითი“) — რთული სიტყვის შემადგენელი ნაწილი, რომელიც თითებთან კავშირზე მიგვანიშნებს (მაგ., დაქტიკოგრაფია, დაქტილოლოგია, დაქტილოსკოპია). ქართული საბჭოთა ენციკლოპედია, ტ. 3, თბ., 1978. — გვ. 402.
ჰაჯიალაქბერლი

ჰაჯიალაქბერლი (აზერ. Hacıələkbərli) — სოფელი აზერბაიჯანში, გადაბეის რაიონში. ჰაჯიალაქბერლი GEOnet სახელების სერვერზე
ხერხეულიძეების დედა

ხერხეულიძეების დედა — ქართველი გმირი ქალი, რომელიც ცხოვრობდა XVII საუკუნეში. უცნობია მისი სახელი, ასევე დაბადებისა და გარდაცვალების წლები. 340 წელი გავიდა მას შემდეგ, რაც შაჰ-აბასმა საქართველოს წინააღმდეგ გამოგზავნა მრავალათასიანი ჯარი. 1624 წლის ივლისის შუა რიცხვებში, მარადსახსოვარ მარაბდის ველზე განთიადისას ომი დაიწყო. ქართველებმა სძლიეს მტერს, მაგრამ მოწინააღმდეგის სარდალი ყორჩიბაში ბრძოლის ველს არ თმობდა, ამ დაძაბულ ვითარებაში მას მაშველი ჯარი მოუვიდა და ძლიერი შეტევა განავითარა, თან ხმა დაირხა, თვით შაჰი მოვიდაო. მეორე მხრივ მოღალატეებმა ხმა გაავრცელეს — თეიმურაზი მოკლესო. ქართველებს გული გაუტყდათ და პირი იბრუნეს. ყიზილბაშები კი გაქცეულთ უმოწყალოდ ხოცავდნენ. ომში განსაკუთრებით გლეხობა დაიღუპა. ქვეყნის თავისუფლებისათვის თავდადებულთა შორის იყვნენ გლეხთა წრიდან გამოსული ქართველი ქალებიც, რომელთა შესახებ „ქართლის ცხოვრების“ აღმწერნი „სიგრძისათვის“ ენას „იდუმებდნენ“. ამ სახელოვან პლეადას ეკუთვნის XVII საუკუნის პირველ ნახევარში სამშობლოსათვის თავდადებული ცხრა ძმა ხერხეულიძე და მათი დედა, რომელიც მტრის წინააღმდეგ საბრძოლველად ერთი მოკლული შვლის მაგივრად მეორეს გზავნიდა, ვიდრე მეცხრე შვილიც არ გასწირა, ხოლო შემდეგ, როცა საშველი აღარ იყო, თვითონ აიღო იარაღი და მტერს ეკვეთა. მან ბევრი მომხდური გამოასალმა სიცოცხლეს, მაგრამ უთანასწორო ბრძოლაში შვილებთან ერთად თვითონაც დაიღუპა. არსებობს გადმოცემა: დაჭრილი დედა დადიოდა მკვდრებით მოფენილ ველზე და თავის გმირულად დაღუპულ შვილებს ეძებდა, თითოეულს ჭრილობებს უსინჯავდა და წყევლა-კრულვას უგზავნიდა მტერს. ბოლოს, როცა მან მკვდარი შვილები ერთად დაასვენა, ჩამოიარა ორმა სპარსელმა. ისინი დაჭრილებს ხოცავდნენ და მკვდრებს ძარცვავდნენ. ერთმა მათგანმა ცხრა ძმაზე წამოიძახა: ამათ შეხედე, როგორ გოჭებივით ყრიანო. გამწარებულმა დედამ მტარვალს შეხედა და შეევედრა: გეთაყვა, ეგ ხმალი მომაწოდე, თავი მეც უნდა მოვიკლა, ამ შვილების დამკარგავს რაღათ მინდა სიცოცხლეო. სპარსელებს დახოცილთა ქამარ-ხანჯლებსა და სამკაულებზე ეჭირათ თვალი და დედაკაცს სიხარულით გაუწოდეს ხმალი, შურისძიებით ანთებულმა დედამ სპარსელებს თავი ხმლით შუაზე გაუჩეხა და თვითონაც იმ ხმლით მოიკლა თავი. მსგავსი, მაგრამ რამდენადმე განსხვავებული გადმოცემის მიხედვით იქვე ჩაუვლია ორ სპარსელს. ერთ მათგანს უთქვამს: დედას რა გოჭებივით ჩაკვრიანო. ამის გამგონე დედა წამომდგარა ფეხზე, გადასდგომია მტრებს: თქვენ მე დედა ღორი მიწოდეთ, ჩემ შვილებს — გოჭები. ახლა დედა ღორს სურს ანგარიში გაგისწოროთო. ამისთქმისთანავე ორივე სპარსელი დაუხოცავს და მომაკვდავთათვის მიუძახია: ასე იცის დედა ღორმა ძაღლების მოკვლაო. შემდეგ დედასა და მეცხრე შვილს კიდევ დიდხანს უბრძოლიათ მტრის წინააღმდეგ და ბოლოს ისინიც დაღუპულან. დავით ქორიძე, „სახელოვანი ქართველი ქალები“, თბ., 1965.
კაგალნიცკაიის ღვთისმშობლის კვართის ეკლესია

კაგალნიცკაიის ღვთისმშობლის კვართის ეკლესია (რუს. Церковь Покрова Пресвятой Богородицы) — მართლმადიდებლური ეკლესია კაგალნიცკის რაიონის სოფელ კაგალნიცკაიაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას. აგებულია 2004 წელს. ეკლესიის მისამართი: რუსეთი, როსტოვის ოლქი, კაგალნიცკის რაიონი, სოფელი კაგალნიცკაია, გორკის ქუჩა № 38. ტაძრის ისტორია 1991 წელს დაიწყო. დროებით საეკლესიო რიტუალები ტარდებოდა სხვა შენობაში, ამჟამინდელი ტაძარი აღადგინეს 1994 წლის ხანძრის შემდეგ. ეს იყო დიდი სახლი სადაც ოთხ საყრდენზე აღმართეს გუმბათი და მასზე დაადგეს ჯვარი. ეკლესიას ასევე მიაშენეს მარჯვენა ეგვტერი. 1994 წლიდან კი ეკლესიამ ფუნქციონირება დაიწყო. ეკლესიის პირველი მღვდელი გახდა ნიკოლოზ კარკიშჩენკო, რომლის ძალისხმევითაც დაიწყო ტაძრის აღდგენაზე მუშაობა. მშენებლობაში და რესტავრაციაში მას დაეხმარა ეკლესიის მრევლი და სოფლის მაცხოვრებლები. საპროექტო სამუშაოები შეასრულა კაგალნიცკის რაიონის არქიტექტორმა ვ. პოპოვმა. საბოლოოდ კი მოხდა შენობის სრული რეკონსტრუქცია და საკვირაო სკოლის დაარსება. 2004 წელს ეკლესიამ მიიღო თანამედროვე სახე. ამჟამად კაგალნიცკაიის ღვთისმშობლის ეკლესიის წინამძღვარია - მღვდელი მიხაილ მიროშინი. ტაძარი ყოველდღიურად ფუნქციონირებს 08:00 საათიდან 16:00 საათამდე. ლოცვა მიმდინარეობს ყოველ კვირა და დღესასწაულებზე. საღამოს ღვთისმსახურება იწყება 15:00 საათზე, ხოლო წირვა 09:00 საათზე. Официальный сайт ПРИХОД ХРАМА "ПОКРОВА ПРЕСВЯТОЙ БОГОРОДИЦЫ" დაარქივებული 2017-03-07 საიტზე Wayback Machine. Волгодонская епархия - приходы დაარქივებული 2017-11-11 საიტზე Wayback Machine. Великое освящение воды დაარქივებული 2017-03-12 საიტზე Wayback Machine. ↑ Кагальницкая. Церковь Покрова Пресвятой Богородицы.
კეტრინ ჰაიგლი

კეტრინ მერი ჰაიგლი (/ˈhaɪɡəl/;, Katherine Heigl; დ. 24 ნოემბერი, 1978) — ამერიკელი მსახიობი. მისი ყველაზე ცნობილი როლი არის ABC-ის სამედიცინო დრამატული სერიალ „გრეის ანატომიის“ პერსონაჟი იზი სტივენსი. კეტრინ ჰაიგლი კინოფილმების ინტერნეტ-მონაცემთა ბაზაში ↑ Levesque, John (May 15, 2005). „Doubtful at first, Heigl now a believer in 'Roswell'“. Seattle Post-Intelligencer. ციტირების თარიღი: April 28, 2008.[მკვდარი ბმული]
ვახტანგ I გურიელი

ვახტანგ I გურიელი (გ. 1587) — გურიის მთავარი 1583-1587 წლებში (ვახუშტი ბატონიშვილის მიხედვით). ვახუშტის მიხედვით ვახტანგი იყო „ტომი გურიელთა“, მაგრამ არ აკონკრეტებს მის ოჯახურ წარმომავლობას. შემორჩენილი ისტორიული საბუთების მიხედვით ის იყო უმცროსი ძე გიორგი II გურიელისა, როსტომის ძისა. წყაროებში პირველად დაახლ. 1572 წელს ჩანს. მთავრად დაჯდომამდე საბატონიშვილოდ ჰქონდა ქობულეთის მხარე. 1583 წელს ვახტანგი გურიელად დასვა ოდიშის მთავარმა მამია IV დადიანმა, რომელმაც დაამარცხა გიორგი II გურიელი. ვახტანგის პატრონაჟით ოსმალთა მიერ ზარზმის აოხრების შემდეგ ზარზმის ხატი გურიაში ჩამოასვენეს, გურიელთა საძვალეში — შემოქმედის ეკლესიაში დაასვენეს და შეამკეს. ვახტანგს შემოქმედისთვის ოთხმოცი კომლი აზნაურიშვილი შეუწირავს, ბიჭვინთის ტაძრისთვის კი — რიყეს, სასახლეს მდებარე ერთი დიდი საოჩე. ვახტანგი 1587 წელს გარდაიცვალა, რითაც ისარგებლა გონიოს მყოფმა გიორგი გურიელმა და ოსმალთა შემწეობით ტახტი დაიბრუნა. ვახტანგი შემოქმედში დაკრძალეს. მის საძვალეზე გურიელის ქვრივმა ათაბაგის ასულმა თამარმა შემოქმედის ღვთისმშობლის ხატი დაასვენა. ცნობილია ვახტანგის ორი შვილი — თამარი და ქაიხოსრო. თამარი გათხოვილი იყო პაპუნა ჭილაძეზე. მათი აშენებულია ტყვირის ეკლესიის დასავლეთი ეგვტერი. ჩხატარაიშვილი ქ., ენციკლოპედია „საქართველო“, ტ. 3, თბ., 2014. — გვ. 228. პირთა ანოტირებული ლექსიკონი, XI-XVII სს. ქართული ისტორიული საბუთების მიხედვით, ტ. I, გამოსაცემად მოამზადეს: დ. კლდიაშვილმა, მ. სურგულაძემ, ე. ცაგარეიშვილმა, გ. ჯანდიერმა, თბ., 1991. — გვ. 750. ↑ თაყაიშვილი ე., „არხეოლოგიური მოგზაურობიდან სამეგრელოში“ // ძველი საქართველო, ტ. III, ტფილისი: ელექტრო მბეჭდავი სტამბა სპირიდონ ლოსაბერიძის, 1914. — გვ. 11.
დაქუეხი

დაქუეხი — მყინვარი საქართველოში, კახეთის მხარეში, ახმეტის მუნიციპალიტეტში. მდებარეობს აღმოსავლეთ კავკასიონზე, თებულოსმთის სამხრეთ კალთაზე. დაქუეხი ასაზრდოებს მდინარე მადნისხევისწყალს (პირიქითი ალაზნის სისტემა). ფართობი 0,8 კმ², უდიდესი სიგრძე 1,7 კმ. მყინვარის ენა ეშვება ზღვის დონიდან 3350 მ-ზე. ↑ საქართველოს გეოგრაფიული სახელების ორთოგრაფიული ლექსიკონი, თბ., 2009. — გვ. 54. ↑ ენციკლოპედია „საქართველო“, ტ. 2, თბ., 2012. — გვ. 337.
ჯასტინ ჩემბერსი

ჯასტინ უილიამ ჩემბერსი (ინგლ. Justin Chambers; დ. 11 ივლისი, 1970) — ამერიკელი მსახიობი და ყოფილი მოდელი. დაიბადა ოჰაიოს შტატში, თუმცა მალევე გადავიდა სამხრეთ ოჰაიოში, ჩარლსტონში. მოგვიანებით ჩააბარა სამსახიობო ფაკულტეტზე ნიუ-იორკში, HB Studio-ში. ერთ-ერთი ცნობილი როლია ექიმი ალექს კარევი ABC-ის სამედიცინო დრამატულ სერიალ „გრეის ანატომიაში“. შეგიძლიათ იხილოთ მედიაფაილები თემაზე „ჯასტინ ჩემბერსი“ ვიკისაწყობში. ჯასტინ ჩემბერსი კინოფილმების ინტერნეტ-მონაცემთა ბაზაში
ჰაჯილარი (გადაბეი)

ჰაჯილარი (აზერ. Hacılar) — სოფელი აზერბაიჯანში, გადაბეის რაიონში. მოსახლეობის რაოდენობა — 2 156 კაცი. ჰაჯილარი GEOnet სახელების სერვერზე
კრასნი-სულინის წმინდა კვართის ეკლესია

კრასნი-სულინის წმინდა კვართის ეკლესია (რუს. Церковь Покрова Пресвятой Богородицы) — მართლმადიდებლური ეკლესია ქალაქ კრასნი-სულინში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას. აგებულია 1914 წელს. იგი ერთადერთი შემორჩენილია იმ სამი ეკლესიიდან, რომელიც არსებობდა ქალაქის ტერიტორიაზე. არქიტექტურულად ნოვოჩერკასკის საკათედრო ტაძრის მცირე კოპიოა. ეკლესიის მისამართი: რუსეთი, როსტოვის ოლქი, ქალაქი კრასნი-სულინი. წმინდა კვართის ეკლესია დაარსდა 1911 წელს, სულინოვსკო-კუნდრიუჩენსკის ხუტორში (დღევანდელი ყაზახეთის სოფელი). მისი არქიტექტორი უცნობია, თუმცა, ისტორიკოსებმა აღმოაჩინეს, რომ დონის როსტოვის ტერიტორიაზე, მრავალი ასეთი ეკლესია ცნობილი არქიტექტორის ― პეტრე სემიონოვის ძე სტუდენიკის პროექტების მიხედვითაა აგებული. მშენებლობა დაიწყო 1912 წელს და მიმდინარეობდა ატამანის და საპატიო მოქალაქის, ალექსანდრე ივანეს ძე პოლიაკოვის ზედამხედველობით. პირველი ეკლესია აღიმართა ხუტორის თემის ხარჯებით, ხოლო 2013 წელს, ხუტორის ადმინისტრაციამ 29 000 რუბლის ოდენობის თანხა გამოყო სამშენებლო სამუშაოების დასრულებისთვის და სამღვდელოებისთვის ყველა საჭირო აქსესუარის შესაძენად. 1914 წელს, მშენებლობა დასრულდა. 1914 წლის 10 დეკემბერს, ეკლესია აკურთხა დონისა და ნოვოჩერკასკის მთავარეპისკოპოსმა ვლადიმირმა. წმინდა კვართის ეკლესია გადაურჩა ოქტომბრის რევოლუციას. მღვდელმსახურება ეკლესიაში მის დახურვამდე, 1935 წლამდე მიმდინარეობდა. იგი კვლავ გაიხსნა მეორე მსოფლიო ომის პერიოდში, გერმანელთა ოკუპაციისას. წმინდა კვართის ტაძარში გაგზავნეს ბერძენი მღვდელი, რომელიც კონსტანტინოპოლის მართლმადიდებელი ეკლესიის წარმომადგენელი იყო. ოკუპაციის მთავრობამ სცადა რუსეთის მართლმადიდებელ ეკლესიაში კონფლიქტის წარმოქმნა და ამასთან დაკავშირებით, ცდილობდა ისეთი სასულიერო პირების შერჩევას, რომელთაც მოსკოვთან არანაირი კავშირი არ ჰქონდათ. ქალაქის გათავისუფლების შემდეგ, გარკვეული ხნის განმავლობაში, ეკლესიაში მსახურება არ ჩატარებულა, იგი მხოლოდ 1946 წლიდან აღდგა, ახალი მღვდლის დანიშვნის შემდეგ და მას შემდეგ აღარ შეწყვეტილა. 1992 წლის როსტოვის ოლქის მცირე საბჭოს 17 დეკემბრის № 325 გადაწყვეტილებით ეკლესიას მიენიჭა რუსეთის ფედერაციის ისტორიისა და კულტურის ძეგლის სტატუსი. Донские Епархиальные Ведомости от 11 декабря 1914 г. Кудрявцев В. В. «Страницы прошлого листая», стр. 20-21 ГАРО. Ф.р-4173. Оп.6. Д. 52
ჰაჯიალილარი (მრავალმნიშვნელოვანი)

ჰაჯიალილარი შეიძლება აღნიშნავდეს: ჰაჯიალილარი — სოფელი აზერბაიჯანში, გადაბეის რაიონში ჰაჯიალილარი — სოფელი აზერბაიჯანში, შამქორის რაიონში
ბუიანთუ-ყაენი

აიურბარვადა ბუიანთუ-ყაენი იგივე იმპერატორი ჟენცონგი (დ. 9 აპრილი, 1285 — გ. 1 მარტი, 1320, ხანბალიქი) — იუანის დინასტიის მე-4 იმპერატორი 1311-1320 წლებში, მონღოლთა ნომინალური ყაენი, დარმაბალას ვაჟი, ქულუგ-ყაენის უმცროსი ძმა, თემურ-ყაენის ძმისშვილი და ყუბილაის შვილთაშვილი. დიდი ყაენისა და იმპერატორის ტიტული მიიღო 1311 წელს, ქულუგ-ყაენის გარდაცვალების შემდეგ. სიკვდილამდე ბუიანთუ ძმამ თავის შემცვლელად დაასახელა იმ პირობით, თუ მომავალში ქულუგის ერთ-ერთი ვაჟი გახდებოდა ბუიანთუს მემკვიდრე. ახალმა ყაენმა პირობა არ შეასრულა და 1316 წელს მემკვიდრედ მისი ვაჟი, შიბიდალა (მომავალში გეგენ-ყაენი) გამოაცხადა. ბუიანთუ-ყაენი იყო განათლებული და წინდახედული მმართველი. ადმინისტრაციულ სისტემაში შეიტანა ცვლილებები და ის მთლიანად კონფუცის მოძღვრების მიხედვით გადააწყო. მის დროს ჩინეთში იყო კულტურისა და ვაჭრობის პროგრესი, გაიხსნა უამრავი თეატრი, სასწავლო დაწესებულება, რომლებიც აღიარებდნენ კონფუციანელობას. ჩინეთიდან დაიწყო მარილის წარმოება დასავლეთში, რამაც დიდი შემოსავალი მოუტანა იუანთა ხაზინას. გარდაიცვალა 1320 წლის 1 მარტს, 35 წლის ასაკში. მის შემდეგ ტახტი დაიკავა მისმა ერდათერთდმა ვაჟმა, შიბიდალამ, რომელიც რამდენიმე წელიწადში სიცოცხლეს გამოასალმეს ქულუგ-ყაენის ვაჟების მომხრეებმა. იუანის დინასტია მონღოლთა იმპერია მონღოლთა იმპერიის მმართველთა სია The Cambridge History of China: "Alien regimes and border states, 907–1368", p.505 Herbert Franke, Denis Twitchett, John King Fairbank The Cambridge History of China: Alien regimes and border states, 907–1368, p.523 P.Jackson The Mongols and the West, p.271 Thomas T. Allsen Culture and Conquest in Mongol Eurasia, p.38 H. H. Howorth History of the Mongols, part 1, p.401 Herbert Franke, Denis Twitchett, John King Fairbank The Cambridge History of China: "Alien regimes and border states, 907–1368", p.526 Man, John (2006). Kublai Khan: From Xanadu to Superpower. London: Bantam Books. ISBN 9780553817188.
ტი არ ნაიტი

თეოდორ რაიმონდ „ტი არ“ ნაიტი (ინგლ. T. R. Knight; დ. 26 მარტი, 1973) — ამერიკელი მსახიობი. მისი ყველაზე ცნობილი როლი არის ABC-ის სამედიცინო დრამატული სერიალ „გრეის ანატომიის“ პერსონაჟი ჯორჯ ომალი. ტი არ ნაიტი კინოფილმების ინტერნეტ-მონაცემთა ბაზაში ↑ Hollywood at Church: Where the A-List Prays. Hollywood Reporter (2012-12-24).
ჰერიქნაზი

ჰერიქნაზი (აზერ. Heriknaz) — სოფელი აზერბაიჯანში, გადაბეის რაიონში. ჰერიქნაზი GEOnet სახელების სერვერზე
დატოტვილულვაშიანები

დატოტვილულვაშიანები (ლათ. Cladocera) — უხერხემლო ცხოველების ქვერიგი ლაყუჩფეხიანი კიბოსნაირების ქვეკლასისა.წყვილი მეორე ანტენა დიდია, ორტოტიანი, მოძრაობის ფუნქციას ასრულებს. მათი სხეულის სიგრძე 0,25— 10 მმ აღწევს და დაფარულია ქიტინოვანი ნიჟარით. ახასიათებთ თაობათა მორიგეობა და პართენოგენეზი. ქვერიგში 380-მდე სახეობაა. უმთავრესად მტკნარ წყალში არიან გავრცელებული, ძალიან იშვიათად — ზღვაში. სხვადასხვა თევზის საკვებია. ზოგ სახეობას (მაგ., დაფნიას) ხელოვნურადაც ამრავლებენ თევზსაშენებისა და აკვარიუმის თევზების საკვებად. ულვაშტოტიანი კიბოები წყლის დაბინძურების საუკეთესო ინდიკატორები არიან — მათი უმრავლესობა მხოლოდ პრაქტიკულად სუფთა ან ოდნავ გაბინძურებულ წყალში ბინადრობს. ქართული საბჭოთა ენციკლოპედია, ტ. 10, თბ., 1986. — გვ. 134.
ჰაიდარლი (გადაბეი)

ჰაიდარლი (აზერ. Heydərli) — სოფელი აზერბაიჯანში, გადაბეის რაიონში.
ჰუსეინგულულარი (მრავალმნიშვნელოვანი)

ჰუსეინგულულარი შეიძლება აღნიშნავდეს: ჰუსეინგულულარი — სოფელი აზერბაიჯანში, გადაბეის რაიონში ჰუსეინგულულარი — სოფელი აზერბაიჯანში, თოუზის რაიონში